எம். உதயகுமார் (அரசியல்வாதி)

பழனி எழிலன் மயில்வாகனம் உதயகுமார் (Palani Elilan Mylvaganam Udayakumar; பிறப்பு: 28 செப்டம்பர் 1967) இலங்கையின் மலையகத் தமிழ் அரசியல்வாதி ஆவார்.

உதயகுமார் 1967 செப்டம்பர் 28 இல் பிறந்தவர். இவர் முகாமைத்துவத் துறையில் பட்டம் பெற்றவர். இவர் முன்னர் இலங்கை தொழிலாளர் காங்கிரஸ் கட்சியின் பிரதித் தலைவராக இருந்து பின்னர் பழனி திகாம்பரத்தின் தேசிய தொழிலாளர் சங்கத்தில் இணைந்தார்.

உதயகுமார் மத்திய மாகாணசபையில் உறுப்பினராக 2009 முதல் 2018 வரை பதவியில் இருந்தார். பின்னர் 2020 நாடாளுமன்றத் தேர்தலில் தமிழ் முற்போக்குக் கூட்டணியின் சார்பில் ஐக்கிய மக்கள் சக்தி கூட்டணி வேட்பாளராக நுவரெலியா மாவட்டத்தில் போட்டியிட்டு முதல் தடவையாக நாடாளுமன்றம் சென்றார்.

மேற்கோள்கள் 

1967 பிறப்புகள்
இலங்கைத் தொழிலாளர் காங்கிரஸ் அரசியல்வாதிகள்
இலங்கை மலையகத் தமிழ் அரசியல்வாதிகள்
வாழும் நபர்கள்
இலங்கையின் 16வது நாடாளுமன்ற உறுப்பினர்கள்
மத்திய மாகாண சபை உறுப்பினர்கள்
ஐக்கிய மக்கள் சக்தி அரசியல்வாதிகள்
இலங்கை இந்துக்கள்
ஐக்கிய மக்கள் சுதந்திரக் கூட்டணி அரசியல்வாதிகள்
தமிழ் முற்போக்குக் கூட்டணி அரசியல்வாதிகள்